stanford-oval/wikipedia huggingface dataset:
פרוטו-שמית
פונולוגיה > עיצורים

במחקר מוסכם כי בפרוטו-שמית היו 29 עיצורים, אך הדעות חלוקות באשר להגייה של חלקם.
בנוסף לאורך העיצור – מִכְפָּל – הייתה חשיבות מורפולוגית, כלומר העיצורים עשויים להיות קצרים או ארוכים (כפולים). בטבלה הבאה מופיעים העיצורים בסימון אפ"ב, ובסוגריים הסימון הפילולוגי המסורתי לעיצור, אם שונה.
בעשורים האחרונים, נעשתה רווחת הטענה כי בפרוטו-שמית היו 30 עיצורים, כאשר העיצור הנוסף הוא חוכך ענבלי נחצי, שהתמזג עם החוכך הענבלי באכדית ועם החוכך הלועי ביתר השפות השמיות. [ה"ש: Huehnergard 2003]
|  |  | סדקי | לועי | וילוני | בתר-מכתשי /  חכי | מכתשי> צדי | מכתשי> חוד-לשוני | שיני | דו-שפתי |
| --- | --- | --- | --- | --- | --- | --- | --- | --- | --- |
| אפי | אפי |  |  |  |  |  | n*   נ, ن |  | m*   מ, م |
| סותם | אטום | ʔ (ʼ*)   א, ا |  | k*   כ, ك |  |  | t*   ת, ت |  | p*   פ |
| סותם | קולי |  |  | g*   ג, ج |  |  | d*   ד, د |  | b*   ב, ب |
| סותם | נחצי |  |  | kʼ (q*)   ק, ق |  |  | tʼ (ṭ*)   ט, ط |  |  |
| חוכך או מחוכך | אטום | h*   ה, ه | ħ (ḥ*)   ח, ح | χ (ḫ*)   خ | ʃ (š*)   שׁ, ش | ɬ (ś*)   שׂ | s*   ס, س | θ (ṯ*)   ث |  |
| חוכך או מחוכך | קולי |  | ʕ (ʻ*)   ע, ع | ʁ (ġ*)   غ |  |  | z*   ז, ز | ð (ḏ)*   ذ |  |
| חוכך או מחוכך | נחצי |  |  |  |  | ɬʼ (ṣ́*)   ض | sʼ (ṣ*)   צ, ص | θʼ (ṱ*)   ظ |  |
| מקורב | מקורב |  |  | w*   ו, و | j (y*)   י, ي | l*   ל, ل |  |  |  |
| רוטט | רוטט |  |  |  |  |  | r*   ר, ر |  |  |
בחמישים השנה האחרונות נעשתה מקובלת הטענה{{[ה"ש: Kogan 2011:62-71]}} כי העיצורים החוככים /θʼ ɬʼ ɬ sʼ z s/ היו המחוככים /t͡θʼ t͡ɬʼ t͡ɬ t͡sʼ d͡z t͡s/, והעיצור /ʃ/ למעשה היה /s/. אם כך, מרכז טבלת העיצורים (בצהוב) ייראה כך:
|  |  | מכתשי | מכתשי> צדי | מכתשי> חוד-לשוני | שיני |
| --- | --- | --- | --- | --- | --- |
| חוכך או מחוכך | אטום | s (š*)   שׁ, ش | t͡ɬ (ś*)   שׂ | t͡s (s*)   ס, س | θ (ṯ*)   ث |
| חוכך או מחוכך | קולי |  |  | d͡z (z*)   ז, ز | ð (ḏ*)   ذ |
| חוכך או מחוכך | נחצי |  | t͡ɬʼ (ṣ́*)   ض | t͡sʼ (ṣ*)   צ, ص | t͡θʼ (ṱ*)   ظ |
שלשות העיצורים אטום–קולי–נחצי: התכונה הבולטת ביותר של העיצורים בשפות השמיות, ולכן גם בפרוטו-שמית, היא שלשות העיצורים אטום–קולי–נחצי (בקרב הסותמים והחוככים/המחוככים שאינם גרוניים). ניתן לראות כי "חסרים" עיצור דו-שפתי סותם נחצי [pʼ] (שכן קיים בשפות השמיות המדוברות באתיופיה, אך כמעט רק במילים שאולות) ועיצור וילוני חוכך נחצי [xʼ].
הנחציים: "נחצי" משמש כאן כהגדרה עמומה בכוונה. לא ידוע אם העיצורים הנחציים המשוחזרים עבור פרוטו-שמית נהגו כמְווּלַנים/מְלוּעֲלַעים כמו בשפות השמיות המרכזיות (כערבית מודרנית) והצפון-מערביות (כעברית מזרחית), או שמא כהדופים כמו בשפות השמיות הדרומיות דוגמת אמהרית. בעשורים האחרונים נעשתה רווחת ביותר הסברה כי העיצורים הנחציים היו הדופים בפרוטו-שמית [ה"ש: Kogan 2011:59-61] מהטעמים הבאים:
עיצור הדוף לא יכול להיות קולי, אך עיצור מוולן, מעונבל או מלועלע יכול. אם כן, אילולא היו העיצורים הנחציים הדופים, עיצורים נחציים קוליים היו נפוצים יותר בשפות השמיות.
אין חידושים מורפולוגיים או פונולוגיים המשותפים לאכדית, לשפות דרום ערב החדשות ולשפות האתיופיות השמיות, שבכולן הנחציים הדופים. יש חידושים מורפולוגיים ענפים המשותפים לשפות השמיות המרכזיות כגון ערבית, ארמית ועברית.
עיצורים הדופים נפוצים הרבה יותר בשפות העולם מאשר עיצורים מוולנים, מלועלעים ומעונבלים.
מעתק מעיצור הדוף לעיצור מוולן, מלועלע ומעונבל הוא קל יותר לנימוק בכלים בלשניים מאשר מעתק בכיוון ההפוך.
פונולוגיה > השתלשלות העיצורים הפרוטו-שמיים בשפות שמיות אחרות > מעתקי העיצורים בעברית, בארמית ובערבית

בבלשנות היסטורית, מעתק הגאים הוא שינוי שיטתי בהגייה של עיצורים, תנועות או הגאים אחרים, בשפה טבעית במשך זמן התפתחותה.
באופן מסורתי, סוברים כי 28 מתוך 29 העיצורים הפרוטו-שמיים השתמרו בערבית הקלאסית.
| ההקבלה בין עברית, ארמית וערבית> .תעתיק שמי | ההקבלה בין עברית, ארמית וערבית> .תעתיק IPA | ההקבלה בין עברית, ארמית וערבית> ההקבלה.האות העברית | ההקבלה בין עברית, ארמית וערבית> ההקבלה.האות הארמית | ההקבלה בין עברית, ארמית וערבית> ההקבלה.האות הערבית | ההקבלה בין עברית, ארמית וערבית> דוגמאות להקבלה.המילים בעברית | ההקבלה בין עברית, ארמית וערבית> דוגמאות להקבלה.המילים בארמית מודרנית | ההקבלה בין עברית, ארמית וערבית> דוגמאות להקבלה.המילים בערבית |
| --- | --- | --- | --- | --- | --- | --- | --- |
| ʼ | ʔ | א [ʔ] | ܐ [ʔ] | أ [ʔ] | אב (ʔav) | ܐܒܐ (ʔaba) | أب (ʔab) |
| b | b | ב [b] | ܒ [b] | ب [b] | בית (bayit) | ܒܝܬ (beta) | بيت (bayt) |
| g | g | ג [ɡ] | ܓ [ɡ] | ج [d͡ʒ] → [g] | גמל (gamal) | ܓܡܠܐ (gamla) | جمل (jamal) |
| d | d | ד [d] | ܕ [d] | د [d] | יד (yad) | ܝܕܐ (ʔida) | يد (yad) |
| h | h | ה [h] | ܗ [h] | ه [h] | נהר (nahar) | ܢܗܪܐ (nahra) | نهر (nahar) |
| w | w | ו [v] → [w] | ܘ [w] | و [w] | ורד (vered) | ܘܪܕܐ (warda) | ورد (ward) |
| z | z | ז [z] | ܖ [z] | ز [z] | רגז (ragaz) | ܪܓܙ (rgaz) | نزل (nazala) |
| ḏ | ð | התמזגה עם ז [z] | התמזגה עם ܕ [d] | ذ [ð] | זכר (zaxar) | ܕܝܟܪܐ (dikra) | ذكر (ðakar) |
| ḥ | ħ | ח [χ] → [ħ] | ܚ [ħ] | ح [ħ] | חמור (ħamor) | ܚܡܪܐ (ħmara) | حمار (ħimar) |
| ḫ | χ | התמזגה עם ח [ħ] | התמזגה עם ܚ [ħ] | خ [χ] | חמש (ħameš) | ܚܡܫ (ħamš) | خمس (xams) |
| ṭ | tʼ | ט [t] → [tˤ] | ܛ [tˤ] | ط [tˤ] | טבח (tˁabbaħ) | ܛܒܟܐ (tˁabbaħa) | طباخ (tˁabbax) |
| y | j | י [j] | ܝ [j] | ي [j] | יום (yom) | ܝܘܡܐ (yoma) | يوم (yawm) |
| k | k | כ [k] | ܟ [k] | ك [k] | כלב (kelev) | ܟܠܒܐ (kalba) | كلب (kalb) |
| l | l | ל [l] | ܠ [l] | ل [l] | לשון (lašon) | ܠܝܫܢܐ (lišana) | لسان (lisan) |
| m | m | מ [m] | ܡ [m] | م [m] | מלך (melex) | ܡܠܟܐ (malka) | ملك (malik) |
| n | n | נ [n] | ܢ [n] | ن [n] | נהר (nahar) | ܢܗܪܐ (nahra) | نهر (nahar) |
| s | s | ס [s] | ܤ [s] | התמזגה עם س [s] | סייף (sayyaf) | ܤܝܦܐ (sayyapa) | سَيَّاف (sayyaf) |
| ʻ | ʕ | ע [ʔ] → [ʕ] | ܥ [ʕ] | ع [ʕ] | עין (ʕayin) | ܥܝܢܐ (ʕena) | عين (ʕayn) |
| ġ | ʁ | התמזגה עם ע [ʕ] | התמזגה עם ܥ [ʕ] | غ [ʁ] | מערב (maʕarav) | ܡܥܪܒܐ (maʕaraba) | غرب (ʁarb) |
| p | p | פ [p] | ܦ [p] | ف [f] | פיל | ܦܝܠܐ | فيل |
| ṣ | sʼ / t͡sʼ | צ [t͡s] → [sˤ] | ܨ [sˤ] | ص [sˤ] | צום |  | صوم |
| ṣ́ | ɬʼ / tɬʼ | התמזגה עם צ [sˤ] | התמזגה עם ܥ [ʕ] | ض [dˤ] → [ɮˤ] | ארץ | ܐܪܥܐ | أرض |
| ṱ | θʼ / t͡θʼ | התמזגה עם צ [sˤ] | התמזגה עם ܛ [tˤ] | ظ [ðˤ] | צהרים | ܛܗܪܐ | ظهر |
| q | q / kʼ | ק [k] → [q] | ܩ [q] | ق [q] | קם |  | قام |
| r | r | ר [ʁ] → [r] | ܪ [r] | ر [r] | ראש | ܪܐܫܐ | رأس |
| š | ʃ | שׁ [ʃ] | ܫ [ʃ] | س [s] | שנה | ܫܢܐ | سنة |
| ṯ | θ | התמזגה עם שׁ [ʃ] | התמזגה עם ܬ [t] | ث [θ] | שור | ܬܘܪܐ | ثور |
| ś | ɬ / tɬ | שׂ [s] | התמזגה עם ܤ [s] | ش [ʃ] | עשׂר | ܥܣܪ | عشر |
| t | t | ת [t] | ܬ [t] | ت [t] | מוות | ܡܘܬܐ | موت |
פונולוגיה > השתלשלות העיצורים הפרוטו-שמיים בשפות שמיות אחרות > שׁ, ס בערבית

העיצורים המיוצגים בעברית באותיות שׁי"ן-ימנית וסמ"ך מופיעים בערבית באות אחת, וככל הנראה מעידים על התמזגות פונמות בענף של ערבית בעץ המשפחה:
פונולוגיה > השתלשלות העיצורים הפרוטו-שמיים בשפות שמיות אחרות > חילופי העיצורים בין עברית וארמית

קיימת תופעה של חילוף אותיות בין עברית ובין ארמית: עברית שלוש = ארמית תלת (משם המילים תלת-ממד, תלת-אופן), עברית זהב = ארמית דהב, עברית אישה = ארמית איתא, עברית קיץ = ארמית קיט (משם קייטנה), עברית זו = ארמית דא (משם המילה הדדי), עברית רוּץ = ארמית רהט (משם שפה רהוטה), עברית שמונה = ארמית תמנה (משם תמנון, מתומן), עברית שני = ארמית תניין (משם המילה תנייני).
השתלשלות האותיות מפרוטו-שמית מסבירה את תופעה זו. למשל, העיצור הפרוטו-שמי ṯ השתלשלה לשׁ בעברית, אבל לת בארמית. עקב כך, פרוטו-שמית ṯalāṯ ← שָׁלוֹשׁ בעברית, אבל ← תְּלָת בארמית (← ثلث ת֗לת֗ בערבית, ← ṯlṯ באוגריתית, ← šalāš באכדית).
| עברית שׁ ↔ ארמית ת |
| --- | --- |
סיבה: העיצור ṯ (ערבית ث = ת֗) השתלשלה ל: שׁ בעברית, ת בארמית
דוגמאות: עברית שלוש↔ארמית תלת, שש↔שת, שמונה↔תמנה, שני↔תניין, חדש↔חדת, אישה↔איתא, יש↔איתי, שקל↔תקל (משם הכתובת על הקיר מנא מנא תקל ופרסין), ישב↔יתב (משם מוֹתָב 'מושב, הרכב של שופטים היושב בדין מסוים'), תושב↔תותב (משם עברית תותב = פרותזה), שב\השיב↔תב\התיב, שלג↔תלג, שור↔תור, שבר↔תבר, שׁד↔תדא, שׁום↔תום, כרשה↔כרתי, דשא↔דיתאה, שועל↔תעל, משל↔מתל, קשר↔~קטר.
עברית ז ↔ ארמית ד
סיבה: העיצור ḏ (ערבית ذ = ד֗) השתלשלה ל: ז בעברית, ד בארמית
דוגמאות: עברית זהב↔ארמית דהב, זבח\מזבח↔דבח\מדבח, זרוע↔דרע, זו↔דא, זכר\זכרון↔דכר\דכרון, כזב↔כדב, אוזן↔אודן, זקן↔דקן (משם עבדקן 'עב-זקן, בעל זקן עב'), זנב↔דנבא, זיעה↔דיעתא, זבוב↔דִּיבָבָא, חזה↔חדי.
עברית צ ↔ ארמית ע
סיבה: העיצור ṣ́ (ערבית ض = צ֗) השתלשלה ל: צ בעברית, ע בארמית
דוגמאות: עברית ארץ↔ארמית ארע, צאן↔עאן, צלע↔עלע, צֶמֶר↔עמר, רצה↔רעי, יצא↔יעא, רחץ↔רחע, רבץ↔רבע, קומץ↔קמעא (משם קמעונאי).
עברית צ ↔ ארמית ט
סיבה: העיצור ṱ (ערבית ظ = ט֗) השתלשלה ל: צ בעברית, ט בארמית
דוגמאות: עברית קיץ↔ארמית קיט, נצר↔נטר, צור↔טור, ציפורניים↔טופרנא, צל↔טלל, צבי↔טביא (משם השם Tabitha, מקבילה לעברית צביה), צהרים↔טיהרא, רוּץ↔רהט, עצה↔עטא.
פונולוגיה > השתלשלות העיצורים הפרוטו-שמיים בשפות שמיות אחרות > חילופי העיצורים בין עברית וערבית

כפי שקיימים החילופים בין עברית לארמית, גם קיימות בין עברית לערבית:
| עברית ח - ערבית ح, خ |
| --- | --- |
סיבה: העיצורים ḥ ו-ḫ התמזגו בעברית ל-ח, אך נשארו בערבית כ-ح ו-خ בהתאמה
דוגמאות ح: חשׁב - حسب (חסב), חד - حاد (חאד), חרות - حرية (חֻרִיַּה), חי - حي (חי)
דוגמאות خ: חמשׁ - خمس (ח'מס) מטבח - مطبخ (מַטְבַּח')
עברית ע - ערבית ع, غ
סיבה: העיצורים ʻ ו-ġ התמזגו בעברית ל-ע, אך נשארו בערבית כ-ع ו-غ בהתאמה
דוגמאות غ: צעיר (גם: זעיר) - صغير (צַעִ'יר) עזה - غزة (עַ'זֶּה)
דוגמאות ع: עולם - عَالَم (עַאלַם)
פונולוגיה > חילופי התנועות בין השפות השמיות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
כפי שקיימים חילופי העיצורים בין השפות השמיות, גם קיימים החילופים של התנועות ביניהן. אחד ממעתקי התנועות הידועים הוא המעתק הכנעני, אשר השפיע על התמונה הפונטית של שפות כנעניות, וביניהן על השפה העברית.
| פרוטו-שמית | ארמית | ערבית | עברית |
| --- | --- | --- | --- |
| *-liš(š)ān | לִשָׁנָא | لسان (לִסָאן) | לָשׁוֹן |
|  | שְׁלָמָא šlāmā ~ šlomo | سلام (סַלָאם) salām | שָׁלוֹם šalom |
בנייני הפועל

אחד המאפיינים הייחודיים של השפות השמיות הוא קיום בנייני הפועל. אפשר להסיק מכך שהשפה הפרוטו-שמית הייתה עשירה מאוד בבניינים. למרות רכישה של בנייני פועל מסוימים בכמה שפות, מרבית השפות השמיות הולכות ומאבדות בניינים. כך הן הולכות ומאבדות גם עיצורים גרוניים ונחציים - מאפיינים נוספים שיש בשפות שמיות.
מהשוואת השפות השמיות שהשתמרו (כשפות חיות, או בכתבים עתיקים), עולה כי הבניינים המוקדמים ביותר הם:
בניין קל, שהפעלים בו מתארים פעולות פשוטות (החוקרים מכנים אותו כיום, G-stem).
בניינים המבוססים על תחיליות:
בניין עם תחילית שׁ' ימנית לפועל, המורה על גרימה. בכל השפות השמיות המערביות למעט אוגריתית, מינאית, חצרמוותית וקתבאנית, ש׳ זו נעתקה לה׳ ובחלקן מאוחר יותר לא׳ או לø (המומחים מכנים את הבניין הזה Š-stem, דהיינו, הבניין שמתחיל ב-שׁ.)
בניין עם תחילית נ'. בחלק מהפעלים היא מורה על חזרתיות, ובאחרים היא מורה על פסיביות. (המומחים מכנים את הבניין הזה N-stem, דהיינו, הבניין שמתחיל ב-נ').
בניינים עם ת' תחילית או תוכית. בניינים אלה מעידים על פעולה סבילה, חוזרת או הדדית. (המומחים מכנים את הבניין הזה t-stems, דהיינו, הבניין שמתחיל ב-ת׳.)
בניינים שבהם מוכפלת או מודגשת אות מהשורש:
בניין שבו העיצור השני בשורש ארוך. הפעלים שבו מתארים פעולה אינטנסיבית. (המומחים מכנים את הבניין הזה D-stem, דהיינו, הבניין שבו יש DOUBLE.)
בניינים שבהם העיצור השלישי ארוך (R-stem, מלשון Reduplication).
בניינים שבהם התנועה הראשונה ארוכה (המומחים מכנים את הבניין הזה L-stem, דהיינו, הבניין שבו יש LONG.)
שילובים בין הבניינים האלה.
דוגמאות לשחזור אוצר המילים והשורשים > שחזור תוארי שם שתיארו צבעים

מהשוואת שפות עתיקות לשפות מודרניות, הן ממשפחת השפות השמיות והן ממשפחות אחרות, עולה כי כיום האדם נוהג להשתמש ביותר תוארי שם שמתארים צבעים. למשל, במקרא. במקרא תוארי השם ציינו צבעים באופן פחות מדויק מהיום. כך הפרה האדומה, שהייתה כנראה חומה, מתוארת באותו שם תואר שהוענק לשיערו האדמוני של דוד המלך.
במיתולוגיה היוונית, גם היא טקסט עתיק, יש מצב דומה. באופוס של הומרוס בעלי חיים חומים מתוארים כאדומים ודבש הדבורים מתואר כירוק, משום שביוונית הארכאית הצהוב והירוק נחשבו לאותו צבע. יתרה מזאת, כשהומרוס מנסה לתאר את צבע הים, הוא אומר במקום אחד שהוא "נראה כמו יין", אך אומר במקום אחר שהוא "כמו פרח הסיגלית". לכן, אפשר לשער שמלבד היעדר שמות תואר עבור בורדו ועבור סגול ביוונית הארכאית, הומרוס אף לא מצא שמות של חומרי צבע כחולים שאפשר להשוות את צבע הים אליהם.
חוקרים סוברים שבשפה הפרוטו-שמית היו רק ארבעה תוארי שם שתיארו צבעים:
(מילים משוחזרות מופיעות עם כוכבית בתחילתן.)
*lbn – *לבן. תיארה את הצבע הלבן. המילה "לָבָן" מופיעה במקרא. השורש ל.ב.נ. מתאר הרבה דברים בשפות השמיות. קל למצוא את ההקבלות בין השפות, אך לא קל לדעת מה נגזר ממה. כך המילה "לָבָן" היא מאותו שורש של המילה "לֶבֶּן" (יוגורט) והיא דומה למילה הערבית המשיימת גבינה לבנה חמצמצה, ועץ ה"לִבְנֶה" קרוי בשם דומה בעברית, בערבית ובאמהרית.
*ʔdm – *אדם. תיארה את הצבע האדום ואת הצבע החום. המילה "אָדֹם" מופיעה במקרא. היא דומה למילה המתארת את הצבע האדום בגעז - ʔaddaamaawi. ככל הנראה, יש קשר בין מוצא המילה "אָדֹם" ובין מוצא המילים "דם" ו-"אדמה".
*wrq – *ורק. תיארה את הצבע הירוק ואת הצבע הצהוב ובשפות השמיות האתיופיות משמעותו "זהב" . באופן אופייני צליל האות ו"ו הפך לצליל האות יו"ד במהלך התפתחות השפה העברית, ולכן בעברית המילה היא "יָרֹק". המילה *wrq גם דומה למילה הערבית, המתארת עלה - ورقة (וַרַקַה). הקשר בין המילים העבריות "יָרֹק" ו-"ירקות", דומה לקשר בין המילים הערביות המתארות את הצבע הירוק ואת הירקות - أخضر (אַחְ'צַ'ר) ו-خضار (חֻ'צַ'אר).
*θʼlm – *ט'לם. תיארה את הצבע השחור. *θʼlm דומה, למילה הערבית ظلم - ט'לם - שפירושה אי-צדק השחרה או הצללה, ולמילה s'allim (צלים-ጸሊም) בגעז - המתארת "שחור", ולמילה העברית "צלמות" שבביטויים המקראיים "חשך וצלמות" "אפל צלמות".
גאוגרפיה, דמוגרפיה והיסטוריה של דוברי השפה

ישנן מספר השערות לגבי הפרטים הגאוגרפיים והדמוגרפיים של דוברי השפה הפרוטו-שמית. ההשערות המקובלות לגבי מיקום החברה שדיברה בשפה זו מצביעות על חצי האי ערב, צפון מסופוטמיה או הלבנט. ההשערה המקובלת היא שהחברה הזו נוצרה מצאצאי מהגרים מצפון מזרח אפריקה, שדיברו בשפה הזו ממשפחת השפות האפרו-אסיאתיות. השערה זו נתמכת בעובדה שמבין כל השפות האפרו-אסיאתיות רק השפות השמיות מדוברות מחוץ לאפריקה. ההשערה ההפוכה, ולפיה שאר השפות האפרו-אסיאתיות התפתחו באפריקה בעקבות הגירה מהמזרח התיכון, אינה סבירה. זאת משום שהגירה כה מסיבית מתוך חצי האי ערב לא הייתה אפשרית בתקופה בה טרם בוית הגמל, ומשום שהגירה כה מסיבית מאזור הסהר הפורה הייתה מביאה לכל האזור אנשים שמדברים שפות שונות לחלוטין. העדות לשפות אחרות האלו היא בהשפעה הרבה שלהן על האכדית.
עוד תימוכין להשערת המוצא האפריקני של אבותיהם של דוברי הפרוטו-שמית יש בקשרים הלשוניים בין השפות האפרו-אסיאתיות ובין שפות אפריקניות אחרות. חיזוק נוסף להשערה יש בגילויים שלפיהם אזור הסהרה היה הרבה פחות מדברי באלף החמישי לפני הספירה - כי סביר שהליך המדבור של הסהרה דחק אוכלוסייה אנושית רבה ממנו אל אסיה ולא להפך. תהליך זה דחק גם אוכלוסיות של בעלי חיים, והשפעתו ניכרת גם בצומח (ראו Sahara pump theory (אנ')).
בתקופה שבה חיו דוברי הפרוטו-שמית אף לא עם אחד בעולם ייסד מדינה או השתמש בכתב, כנראה. התרבות הראשונה שעשתה זאת היא שומר - תרבות דוברת שפה לא שמית - באזור דרום מסופוטמיה. העם השמי הראשון שלמד מן השומרים את הכתב ואת ארגון השלטון במדינה כבר לא דיבר פרוטו-שמית, אלא אכדית.
צבי הירש שפירא

רבי צבי הירש שפירא (י"א בתמוז ה'תר"י, 21 ביוני 1850 - ט"ז בתשרי ה'תרע"ד, 17 באוקטובר 1913) היה רבה של מוקצ'בו (מונקאץ') והאדמו"ר השני של חסידות מונקאטש. מחבר הספרים "באר לחי רואי", "דרכי תשובה", "צבי תפארת" ועוד.
קורות חייו

נולד לרבי שלמה שפירא ולחיה פרומה רבקה (נכדתו של רבי משה לייב מסאסוב) בעיירה סטריזוב בפולין בי"א תמוז תר"י (1850) ונקרא על שם רבי צבי הירש מזידיטשוב שזהו יום פטירתו. בהיותו כבן שש אורס לאסתר הורוויץ בת רבי חנינא הורוויץ, רב העיר אולינוב, בנו של רבי יעקב ממעליץ. החתונה התקיימה באדר תרכ"ה (1865) באולינוב. רבו היה רבי חיים הלברשטאם מצאנז, ולאחר פטירתו נסע גם לבנו רבי יחזקאל שרגא משינאווא.
בשנת ה'תרמ"א מונה אביו לכהן כרבה של מונקאטש, והוא החל לשמש כראש אב בית דין בעיר. לאחר פטירת אביו בשנת ה'תרנ"ג, מילא את מקומו כרב העיר וכאדמו"ר. הוא הודח על ידי השלטונות ההונגרים בשל אי-ידיעת השפה ההונגרית, אך המשיך לכהן כרב באופן לא רשמי ובהמשך חזר לתפקידו. בשנת ה'תרס"ח הקים את "כולל מונקאטש ועשרת הגלילות" שהעביר כסף ליוצאי הונגריה שחיו בארץ ישראל ושבמסגרתו הוקמה לימים שכונת "בתי מונקאטש", בירושלים. התנגד נמרצות לכל ניסיון לחידוש בחיים המסורתיים של היהודים. היה ממתנגדי הציונות ואף התנגד לתנועת אגודת ישראל שקמה בזמנו.
חיבר ספרים רבים, בהם: "דרכי תשובה" על השולחן ערוך, "באר לחי ראי" על תיקוני הזוהר, שו"ת "צבי תפארת", "תפארת בנים" על התורה ומועדים, "תפארת בנים" על הגדה של פסח. קורות חייו נדפסו בספר בית שלמה (לזכר אביו), בפרק "מאמר צבי תפארת".
נפטר ביום השני של חג סוכות ה'תרע"ד בעיר מונקאץ', ונטמן בו ביום בבית העלמין בעיר. את מקומו מילא בנו היחיד, רבי חיים אלעזר שפירא, בעל "מנחת אלעזר".
קרוקמבוש

| --- | --- |

קרוקמבוש בסעודת חתונה
 
 מאכלים
 סוג:  מנה 
 מטבח:  המטבח הצרפתי 
 מוצא:  צרפת 
 מרכיבים עיקריים:  פחזנית, קרמל 
 
קרוקמבוש (בצרפתית: Croquembouche, בתרגום חופשי: "מתפצח בפה") הוא מאפה מהמטבח הצרפתי, המוגש לרוב בחתונות מסורתיות ובאירועים שונים.
הקרוקמבוש הוא מגדל פחזניות במילוי קרם. המגדל בנוי בצורת קונוס גבוה, ומורכב ממספר רב של פחזניות ממולאות בקרם פטיסייר, המוחזקות אחת בצמוד לשנייה באמצעות קרמל.
את הקרוקמבוש מרכיבים על-גבי דף אפייה העטוף מסביב לקונוס, כאשר הדף מורחק לאחר ההרכבה וטרם ההגשה. לאחר ההרכבה והרחקת דף האפייה הקרמל הוא זה שמונע מהמבנה מלקרוס.
לעיתים הקרוקמבוש מצופה ב"שערות" קרמל, שקדים מסוכרים, פירות יער, שוקולד, עוגיות מקרוּן ואף פרחים וסרטים.
קוני קונוויי

קוני מארי קונוויי (באנגלית: Connie Marie Conway; נולדה ב-25 בספטמבר 1950) היא פוליטיקאית אמריקאית, שכיהנה לקצרה כחברת בית הנבחרים של ארצות הברית מטעם מחוז הקונגרס ה-22 של מדינת קליפורניה. נבחרה לראשונה לקונגרס של ארצות הברית בבחירות מיוחדות שהתקיימו ביוני 2022 להחלפתו של נציג המחוז המתפטר דווין נונס. בשנים 2008–2014 שירתה באספה המדינתית של קליפורניה, ובארבע השנים האחרונות לכהונתה שם (2014-2010) שירתה כמנהיגת סיעת המיעוט באספה.
ביוגרפיה

קונוויי נולדה בבייקרספילד שבקליפורניה. היא למדה במכללת הסקוויות (College of the Sequoias) שבעיר וייסייליה ולאחר מכן באוניברסיטת המדינה של קליפורניה בפרזנו (אנ'). אביה, ג'ון קונוויי, היה חבר במועצת המפקחים של מחוז טולארי מ-1981 ועד למותו בשנת 1991. בשנים 1988–1991 עבדה קונוויי כמתאמת בריאות במרכז הרפואי "Kaweah Delta". לאחר מכן, עד לשנת 1994, עבדה במרפאה "Sweet's Home Medical". בשנים 1994–2000 קונוויי הייתה מנהלת מחוזית ב"תאגיד קורוול" (CorVel Corporation).
במשך שמונה שנים הייתה קונוויי חברה במועצת המפקחים של מחוז טולארי. ב-2005 וב-2008 הייתה יושבת ראש המועצה. נוסף על כך, קונוויי עמדה בראש "שותפות קליפורניה עבור עמק סן חואקין" במינוי ישיר ממושל קליפורניה. השותפות פועלת לשיפור הכלכלה ואיכות החיים בעמק סן חואקין על ידי מתן המלצות מדיניות למושל. ב-2006 כיהנה קונוויי כנשיאת איגוד מחוזות קליפורניה, המייצג את 58 המחוזות בקליפורניה ברמה המדינתית והפדרלית. מאוחר יותר היא הפכה למנהלת אגודת המחוזות הלאומית, עמדה בראש ועדת החברוּת שלה ועבדה בוועדה לפיתוח כלכלי של האגודה.
בבחירות 2008 נכנסה לחיים הפוליטיים במטרה לרשת את מקומו של ביל מייז באספה המדינתית של קליפורניה, הבית התחתון של בית המחוקקים המדינתי. בבחירות המקדימות של המפלגה הרפובליקנית ניצבה בפני שני מתמודדים אחרים עליהם גברה ונבחרה למועמדת המפלגה ולבסוף לחברת האספה. לאחר בחירתה מחדש לאספה ב-2 בנובמבר 2010 נבחרה קונוויי על ידי עמיתיה הרפובליקנים כמנהיגת הסיעה באספה לאחר התכנסות סגורה של הרפובליקנים באספה ב-4 בנובמבר. היא נבחרה לתפקיד פה אחד לאחר שמנהיג הסיעה הקודם, מרטין גאריק, התפטר מהתפקיד. קונוויי הייתה האישה הראשונה שכיהנה כמנהיגת הסיעה הרפובליקנית באספה מאז 1981.
בבחירות מיוחדות לבית הנבחרים של ארצות הברית במחוז הקונגרס ה-22 של קליפורניה הייתה קונוויי מועמדת המפלגה הרפובליקנית להחלפתו של חבר הקונגרס הפורש דווין נונס, שפרש מתפקידו בינואר 2022. ב-7 ביוני אותה שנה נבחרה לקונגרס ה-117 של ארצות הברית, והושבעה לתפקידה ב-14 ביוני. קונוויי הודיעה שאין בכוונתה להתמודד בבחירות הרגילות במחוז ה-22 במסגרת הבחירות בארצות הברית בנובמבר 2022 ועל כן כהונתה תמה בתחילת 2023.
הערות שוליים

↑  סימה מטה ופריסקילה וגה, Former GOP legislative leader Connie Conway advances to runoff to replace Devin Nunes, באתר לוס אנג'לס טיימס, 5 באפריל 2022 (באנגלית)
↑  מייקל שניל, California Rep. Conway sworn in to finish Nunes’s House term, באתר The Hill‏, 14 ביוני 2022 (באנגלית)
↑  Wang, Jackie; Ackley, Kate (2022-06-08). "House special election winner Conway OK with being short-timer". Roll Call (באנגלית). נבדק ב-2022-06-29.
| --- | --- |
בקרת זהויות :  US Congress: C001128
קטשופרון

| --- | --- |
סמל קטשופרוןסמל קטשופרון
 מדינה:  הונגריה הונגריה
 חבל:  המישור הגדול הדרומי
 מחוז:  בקש בקש
 נפה:  נפת בקשצ'בה
 שטח:  51.24 קמ"ר
 אוכלוסייה:  ‏
  ‑ בעיר:  4,566 (1 בינואר 2021)
 קואורדינטות:  46°43′00″N 20°53′00″E﻿ / ﻿46.716666666667°N 20.883333333333°E﻿ / 46.716666666667; 20.883333333333 
 אזור זמן:  UTC +1
 http://www.ketsoprony.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.קטשופרון(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.קטשופרון  he tabBackground:;tabBorder:#aaa;defaultTab:0;
 
קטשופרון (בהונגרית: Kétsoprony) היא עיר בנפת בקשצ'בה שבמחוז בקש בדרום מזרח הונגריה. עד לשואה הייתה בו קהילה יהודית.
כמו יישובים רבים באירופה גם בקטשופרון מספר התושבים נמצא בירידה. כך, בשנת 1990 חיו בכפר 1,542 תושבים ובשנת 2021 רק 1,245 תושבים.
האזור מיושב מסביבות המאה ה-10, הכנסייה הראשית נבנתה בכפר כבר בתקופת ממלכת הונגריה ושם הכפר עצמו מוזכר לראשונה בכתבים משנת 1557. היישוב הוכרז ככפר נפרד ורשמי בשנת 1952.
הערות שוליים

↑  נתוני הכפר באתר הלמ"ס ההונגרי
| יישובים במחוז בקש |
| --- | --- | --- |
| ערי המחוז | בקשצ'בה  |  |
| ערים |  בטוניה •  בקש •  • צ'ורוואש •  דוואוואניה •  אלק •  פיזשדיארמט •  גיומנדרד •  גיולה •  קונדורוש •  קרשלדאן •  מדגיישג'האזה •  מזברן •  מזהגייש •  מזקובאצ'האזה •  אורושהאזה •  שרקד •  סרווש •  סגהאלום •  טוטקומלוש •  אויקיגיוש •  וסטה |  |
| כפרים | בקשסנטאנדראש • צ'בסבדי • דובוז • גרנדאש • קטשופרון • סבדקיגיוש • טלקגרנדאש • דומבג'האז • קוורמש • אלמאשקמראש • דומבירטוש • קספר • קישדומבג'האז • קונאגוטה • מגיארבאנהגייש • מגיארדומבג'האז • מדגיישבודזאש • נג'באנהגייש • נג'קמראש • פוסטאוטלקה • וגג'האזה • צ'אדסאלאש • אצ'גפלבה • הוניה • בלמגייר • קמוט • קרשטרצ'ה • טרהוש • מורון • קרשויפלו • קרטססיגט • בוצ'ה • קטגיהאזה • לוקשהאזה • אורמניקוט • קרדוש • צ'בצ'וד • בקשאמשון • צ'נאדאפאצה • גאדורוש • קרדושקוט • נג'סנאש • פוסטפלדוואר • ביהראוגרה • גסט • קרשנג'הרשאן • קטגיאן • מהקרק • מזגיאן • שרקדקרסטור • אויסלונטה • ז'דאן |  |
| יישובים בנפת בקשצ'בה |
| --- | --- | --- |
| יישובים | בקשצ'בה • צ'בסבדי • צ'ורוואש • דובוז • גרנדאש • קטשופרון • סבדקיגיוש • טלקגרנדאש • אויקיגיוש |  |
| --- | --- |
בקרת זהויות :  NLI: 987007564296805171  LCCN: n80159683  VIAF: 141897351   WorldCat (עם VIAF): 141897351
קוניאספור

טורקו קוניאספור הוא מועדון ספורט טורקי מקוניה שבטורקיה. המועדון משחק עם מדים בצבעים ירוק ולבן, ועורך את משחקיו הביתיים בטורקו ארנה אשר בקוניה.
היסטוריה

המועדון הוקם בשנת 1922 תחת השם "קוניה גנצ'לרבירליגי" ושיחק עם מדים ירוקים-לבנים. בשנת 1965 המועדון התאחד עם "מראמספור" ו"סלצ'וקספור וצ'ימנטוספור" והצבע השחור נוסף למדי החוץ של המועדון. בשנת 1981 המועדון התאחד עם "קוניה אידמן יורדו".
בעונת 1987/1988 העפיל המועדון לליגת העל לראשונה בתולדותיו. בעונת 1988/1989 קוניאספור הגיע לחצי גמר הגביע הטורקי בו הפסידה לבשיקטש. 4 שנים לאחר מכן המועדון חזר לליגה השנייה אחרי 5 שנים. בשנת 2003 קוניאספור חזרה לליגת העל.
בשנת 2013 קוניאספור חנכה את אצטדיונה החדש טורקו ארנה שהוקם כתחליף לאצטדיון אטאטורק קוניה.
בעונת 2015/2016 המועדון רשם את הישג השיא שלו כאשר סיים במקום השלישי שהקנה לה כרטיס לשלב הבתים של הליגה האירופית. הקבוצה העפילה לשלב הבתים של הליגה האירופית לעונת 2016/2017 מול שחטאר דונצק, ק.א.א. גנט ובראגה. קוניאספור סיימה את שלב הבתים במקום האחרון, עם חמישה הפסדים ותיקו אחד.
ב-31 בינואר 2018 חתם השחקן סמואל אטו בקבוצה לשנתיים וחצי.
בעונת 2017/2018 המועדון העפיל פעם נוספת לשלב הבתים של הליגה האירופית. הפעם היא שיחקה בבית יחד עם מארסיי, ויטוריה גימראייש ורד בול זלצבורג. בעונה זו סיימה קוניאספור במקום השלישי לאחר ניצחון בודד, שלוש תוצאות תיקו ושני הפסדים. אותה עונה הייתה רעה מאוד מבחינת קוניאספור בליגה כאשר היא נאלצה להאבק במאבקי תחתית.
תארים

גביע טורקי:
2016/2017
הסופר קאפ הטורקי:
2017